stanford-oval/wikipedia huggingface dataset:
FA Community Shield 2008
Ottelu > Rangaistuspotkut

Lassana Diarra: Laukaisi pallon noin metrin yli maalin.
Carlos Tévez: Sijoitti pallon maalin oikeaan nurkkaan maalivahdin heittäytyessä vasemmalle.
Jermain Defoe: Kova laukaus Edwin van der Sarin kainalon alta maalin oikeaan nurkkaan.
Ryan Giggs: Potkaisi maalin vasempaan nurkkaan, lähes yläkulmaan.
Arnold Mvuemba: Laukaisi keskelle, mutta pallo osui van der Sarin jalkaan.
Michael Carrick: James sai kätensä väliin, mutta pallo meni hänen kädestään hieman suuntaa muuttaen keskelle oikeaa nurkkaa.
Glen Johnson: Potkaisi pallon selvästi maalin ohi ja ottelu päättyi.
FC Spartak Trnava

| FC Spartak Trnava |
| --- | --- |

Koko nimi:  Football Club Spartak Trnava
Historia:  1923
Kaupunki:  Trnava
Kenttä:  Štadión Antona Malatinského
– kapasiteetti:  18 448
Sarja:  Niké liga
Puheenjohtaja:  Peter Macho
Päävalmentaja:  Michal Gašparík
Infobox OKNimi-testi OK: 
Football Club Spartak Trnava on jalkapalloseura Trnavan kaupungista. Sen miesten edustusjoukkue pelaa Slovakian korkeimmalla sarjatasolla Niké ligassa. Trnava voitti Tšekkoslovakian jalkapalloliigan mestaruuden viidesti. Slovakian mestaruuden se on voittanut kerran, kaudella 2017–2018.
Seura perustettiin nimellä TSS Trnava 30. toukokuuta 1923, kun Šk Čechie ja ČšŠk yhdistyivät. Kommunistien vallankaappauksen jälkeen seura nimettiin TJ Kovosmaltiksi. Vuonna 1952 seura sai nykyisen nimensä. Spartak Trnavan parhaimmat vuodet sijoittuvat 1960- ja 1970-lukujen taitteeseen, jolloin se voitti viidesti Tšekkoslovakian mestaruuden.
Spartak Trnavalla on myös naisten edustusjoukkue joka pelaa maan korkeimmalla sarjatasolla.
Evelina Settlin

| Evelina Settlin |
| --- | --- |

Henkilötiedot
Syntynyt: 5. kesäkuuta 1992 (ikä 32)
Uran tiedot
Seura:   Hudiksvalls IF
Laji:  maastohiihto 
Maailmancup
Kaudet:  2012-
Voitot:  0
Palkintokorokkeella:  0
 Tietolaatikko päivitetty 16 joulukuuta 2018 
Aiheesta muualla
www.evelinasettlin.com
Evelina Settlin (s. 5. kesäkuuta 1992) on ruotsalainen maastohiihtäjä. Seuratasolla Settlin edustaa Hudiksvalls IF:ää.
Settlin debytoi maastohiihdon maailmancupissa maaliskuussa 2012 Drammenin sprintissä. Tuolloin hän sijoittui sijalle 47. Ensimmäistä kertaa Settlin sijoittui 30 parhaan joukkoon maailmancupin osakilpailussa joulukuussa 2013, kun hän oli Tour de Skin sprintissä Oberhofissa yhdestoista. Kymmenen parhaan joukkoon hän sijoittui ensimmäisen kerran oltuaan yhdeksäs Rukan perinteisen hiihtotavan sprintissä Nordic Opening -tapahtumassa marraskuussa 2015. Parhaimmillaan hän on sijoittunut etappikilpailun osuudella neljänneksi Lillehammerin vapaan hiihtotavan sprintissä marraskuussa 2018. Yksittäisessä maailmancupin kilpailussa hän on ollut parhaimmillaan kahdeksas Davosin vapaan sprintissä joulukuussa 2018.
Settlin on osallistunut kaksiin nuorten MM-kilpailuihin. Vuonna 2012 hän voitti Erzurumista hopeaa niin vapaan hiihtotavan sprintistä kuin viestistä. Alle 23-vuotiaiden MM-kilpailuissa hän on ollut mukana kolme kertaa. Parhaimmillaan hän on sijoittunut neljänneksi 10 kilometrin vapaan hiihtotavan kilpailussa 2015. Seefeldin MM-kilpailuissa 2019 hän sijoittui yhdistelmäkilpailussa 13:nneksi.
Aiheesta muualla

Kuvia tai muita tiedostoja aiheesta Evelina Settlin Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
Filippoin arkeologinen museo

| Filippoin arkeologinen museo Αρχαιολογικό Μουσείο Φιλίππων |
| --- | --- |
 Filippoin arkeologinen museo.
Tyyppi:  arkeologinen museo
Sijainti:  Filippoin arkeologinen alue, Krinídes, Kavála, Itä-Makedonia ja Traakia, Kreikka
Perustettu:  1961
Koordinaatit:  41°00′54″N, 24°16′58″E
 fiFilippoin arkeologinen museo 
   
Filippoin arkeologinen museo (kreik. Αρχαιολογικό Μουσείο Φιλίππων, Archaiologikó Mouseío Filíppon) on arkeologinen museo Filippoin arkeologisen alueen yhteydessä Krinídeen kaupungin lähellä Kaválan kunnassa Kreikassa. Se esittelee Filippoista ja sen ympäristöstä löydettyä pääosin antiikin aikaista esineistöä.
Museo on rakennettu vuonna 1961. Sitä kunnostettiin välillä pitkään, ja se avautui jälleen vuonna 2010. Museorakennus sijaitsee Filippoin arkeologisen alueen luoteislaidalla kaupungin akropoliin eli linnavuoren juurella.
Kokoelmat

Museon kokoelmiin kuuluu löytöjä Ntikilí Tasin (Dikili Tash) neoliittisen kauden asutuksesta Filippoin läheltä, sekä hellenistisen, roomalaisen ja varhaiskristillisen kauden löytöjä Filippoista itsestään.
Merkittävimpiin neoliittisen kauden löytöihin lukeutuvat muun muassa lukuisat figuriinit noin ajalta 5000–3000 eaa. sekä koristemaalattu keramiikka ajalta 4000–3000 eaa. Antiikin ajan merkittävimpiin esineisiin lukeutuvat muun muassa katkelma Aleksanteri Suuren antamasta asetuksesta, joka määritti Filippoin hallitsemien maanviljelysalueiden rajat (300-luku eaa.); Kleomoiriksen hautastele (300-luku eaa.); Lucius Caesarin marmorinen rintakuva; Nike-jumalattaren patsaan osa Filippoin forumin niin kutsutusta Länsitemppelistä; Filippoin lukuisten basilikakirkkojen koristeosat; sekä varhaiskristillisen kauden hautakirjoitukset.
Museorakennus.
Rakennusten koristeosia.
Veistoksia.
Artemista esittävä votiivistele.
Lepäävä Herakles.
Aleksanteri Suuren aikainen hopeinen tetradrakma.
Niken patsas forumilta.
Keisari Hadrianuksen(?) patsas.
Naisen pää.
Roomalaisesta haudasta löydetty teatterinaamio.
Hauta-ateriaa kuvaava marmorireliefi.
Filippoin teatterin koristeosia.
Aiheesta muualla

Kuvia tai muita tiedostoja aiheesta Filippoin arkeologinen museo Wikimedia Commonsissa
Etklorvynoli

| --- | --- |

Etklorvynoli
Systemaattinen (IUPAC) nimi
(E)-1-kloori-3-etyylipent-1-en-4-yn-3-oli
Tunnisteet
CAS-numero: 113-18-8
ATC-koodi: N05CM08
PubChem CID: 5281077
DrugBank: DB00189
Kemialliset tiedot
Kaava: C7H9ClO 
Moolimassa: 144,60 g/mol
SMILES: Etsi tietokannasta: eMolecules, PubChem
Fysikaaliset tiedot
Kiehumispiste: 174 °C
Farmakokineettiset tiedot
Hyötyosuus:  ?
Proteiinisitoutuminen: 35–50 %%
Metabolia: Hepaattinen
Puoliintumisaika: 10–20 tuntia
Ekskreetio:  ?
Terapeuttiset näkökohdat
Raskauskategoria:  ?
Reseptiluokitus:    
Antotapa: Oraalinen
Etklorvynoli eli etklorvinoli (etyyli-2-kloorivinyylietinyylimetanoli), Arvynol sekä Placidyl oli käytössä Suomessa 50-luvulta alkaen. Se on nykyään käytöstä poistettu lääkeaine, mutta sitä oli saatavilla vielä 70-luvun tietämillä.  Etklorvynoli on lyhytvaikutteinen unilääke nukahtamisen helpottumista varten. Sen vaikutus kesti keskimäärin 2–5 tuntia. Etklorvynoli kuuluu tertiääristen karbinolien ryhmään, joita onnistuttiin syntetisoimaan 50-luvun keskivälin aikoihin. Lääkeaineen annoskoot ovat vaihdelleet välillä 250–750 mg.
Etklorvynoli oli kapseliin suljettuna nestemäisessä muodossa. Sen vaikutus alkoi suhteellisen nopeasti, noin 15–30 minuutissa. Lääke hajosi myös nopeasti elimistössä, mikä tapahtui maksassa. Samanaikainen alkoholin käyttö saattoi tehostaa etklorvynolin vaikutusta, jopa vaarallisessa suhteessa. Etklorvynolin käytön aikana saattoi kehittyä, tapatottumus eli habituaatio sekä lääkeriippuvuus. Siksi sillä ei katsottu olevan mitään selkeätä etuisuutta barbituraatteihin verrattuna.
Sivuoireet

Sivuoireina on saattanut esiintyä ihottumaa, joskin vähäisissä määrin. Myös maksavaurioita on kuvattu.
Etklorvynoliin liittyvä lääkeainemyrkytys

Terapia Fennica TF-74 kuvaa lääkeaineiden myrkytyksiä käsittelevässä osuudessaan, etklorvynolin ja etinamaatin ns. terapeuttista aluetta jopa erittäin kapeaksi. Tämä tarkoittaa lääkkeellä ilmaantuvan varsin herkästi toksisia ominaisuuksia. Lähdetiedon pohjalta jopa 10 × 250 mg:n (yhteismäärä tuolloin 2,5g) kapselin ottaminen olisi voinut koitua fataaliksi. Etklorvynolin aiheuttamia myrkytystiloja on kuvailtu varsin vakaviksi. Pääoireina esitettiin kapillaarivaurion aiheuttama keuhkoödeema (nesteen keräytyminen elimeen) sekä anuria.
Etinamaatti ja metyyliparafynoli

Toinen samaan kemialliseen ryhmään kuulunut lääkeaine on ollut etinamaatti (1-etynyylisykloheksyylikarbamaatti). Sen markkinointiniminä on ollut Valmid ja Valamin.
Samaan tertiääristen karbinolien ryhmään lukeutuu vielä kolmas, joskin huomattavasti vähemmän tunnettu nukahtamislääke: metyyliparafynoli eli metyylipentinoli. Sen markkinointinimenä oli ollut Dormison.
Molempien annosmäärät 500 mg vaikuttavaa ainetta tablettia taikka kapselia kohden.
Aiheesta muualla

PubChem: Ethchlorvynol (englanniksi)
DrugBank: Ethchlorvynol (englanniksi)
KEGG: Ethchlorvynol (englanniksi)
Evelise Veiga

Evelise Veiga (s. 3. maaliskuuta 1996) on portugalilainen yleisurheilija, joka kilpailee pituushypyssä ja kolmiloikassa. Hän on molemmissa lajeissa universiadimitalisti.
Veiga sijoittui alle 20-vuotiaiden EM-kilpailuissa 2015 pituushypyssä yhdeksänneksi ja kolmiloikassa kymmenenneksi. Alle 23-vuotiaiden EM-kilpailuissa 2017 hän oli pituushypyssä viides ja kolmiloikassa kahdestoista. Berliinin EM-kilpailuissa 2018 hän sijoittui pituushypyssä kahdeksanneksi. Vuonna 2019 hän saavutti universiadeissa alun perin hopeaa niin pituushypyssä kuin kolmiloikassakin, mutta nousi kolmiloikan voittajaksi Olha Korsunin dopingrikkeen vuoksi. Dohan MM-kilpailuissa 2019 hän kilpaili kolmiloikassa, mutta jäi karsintaan. Hän karsiutui kolmiloikan loppukilpailusta myös vuodelle 2021 siirretyissä Tokion olympialaisissa. Hän saavutti 2022 pituushypyssä hopeaa Ibero-Amerikan-mestaruuskilpailuissa ja pronssia Välimeren kisoissa, Eugenen MM-kilpailuissa ja Münchenin EM-kilpailuissa 2022 hän karsiutui saman lajin loppukilpailusta.
Veiga on voittanut pituushypyssä Portugalin-mestaruuden ulkoradoilla vuosina 2016–2022 sekä sisäradoilla vuosina 2017–2020 ja 2022.
Veigan ennätys pituushypyssä on kesäkuussa 2022 hypätty 674 cm ja kolmiloikassa kesäkuussa 2019 hypätty 14,32 m.
Parhaat tulokset kausittain

Päivitetty 29.7.3033
| 0 | 1 | 2 |
| --- | --- | --- |
| 2012 | 555 (i) | – |
| 2013 | 598 (i) | – |
| 2014 | 586 | – |
| 2015 | 610 (i) | 12,83 |
| 2016 | 622 (i) | 13,09 |
| 2017 | 643 | 13,29 |
| 2018 | 661 | 13,65 |
| 2019 | 661 | 14,32 |
| 2020 | 664 | 13,68 (i) |
| 2021 | 671 | 13,93 |
| 2022 | 674 | 13,56 (i) |
i = sisäratatulos
Filippo Tortu

| Mitalit | Mitalit | Mitalit |  |
| --- | --- | --- | --- |
|  Filippo Tortu Münchenin Euroopan-mestaruuskilpailuissa vuonna 2022. |  Filippo Tortu Münchenin Euroopan-mestaruuskilpailuissa vuonna 2022. |  Filippo Tortu Münchenin Euroopan-mestaruuskilpailuissa vuonna 2022. |  |
Maa:   Italia
Miesten yleisurheilu
|  Olympialaiset  |  Olympialaiset  |  Olympialaiset  |  |
|  Kultaa | Tokio 2020 | 4 × 100 m |  |
| MM-kilpailut  | MM-kilpailut  | MM-kilpailut  |  |
|  Hopeaa | Budapest 2023 | 4 × 100 m |  |
| EM-kilpailut  | EM-kilpailut  | EM-kilpailut  |  |
|  Kultaa | Rooma 2024 | 4 × 100 m |  |
|  Hopeaa | Rooma 2024 | 200 m |  |
|  Pronssia | München 2022 | 200 m |  |
| Välimeren kilpailut  | Välimeren kilpailut  | Välimeren kilpailut  |  |
|  Kultaa | Tarragona 2018 | 4 × 100 m |  |
Filippo Tortu (s. 15. kesäkuuta 1998) on italialainen pikajuoksija. Hän edustaa Gruppi Sportivi Fiamme Giallea.
Tortu juoksi Amsterdamin EM-kilpailuissa 2016 ankkurina Italian 4 × 100 metrin viestijoukkueessa viidenneksi. 100 metrillä hän pääsi välieriin. Lontoon MM-kilpailuissa 2017 hän pääsi 200 metrillä välieriin. Hän voitti Välimeren kilpailuissa 2018 kultaa pikaviestissä. Berliinin EM-kilpailuissa hän oli 100 metrillä viides. Dohan MM-kilpailuissa 2019 hän sijoittui 100 metrillä seitsemänneksi.
Tortu kuului vuoden 2021 World Relays -kilpailuissa Italian hopeajoukkueeseen 4 × 100 metrin viestissä. Samana vuonna järjestetyissä Tokion olympialaisissa hän karsiutui 100 metrin välierissä ja juoksi ankkuriosuuden Italian pikaviestijoukkueessa, joka voitti kultaa Italian ennätysajalla 37,50. Eugenen MM-kilpailuissa 2022 hän karsiutui 200 metrin välierissä ennätyksellään 20,10. Münchenin EM-kilpailuissa 2022 Tortu saavutti 200 metrillä pronssia ajalla 20,27. Budapestin MM-kilpailuissa 2023 hän karsiutui 200 metrin alkuerissä ja juoksi ankkuriosuuden hopeaa saaneessa Italian 4 × 100 metrin viestijoukkueessa. Rooman EM-kilpailuissa 2024 hän sai hopeaa 200 metrillä ajalla 20,41 ja juoksi viimeisen osuuden Italian kultajoukkueessa 4 × 100 metrin viestissä.
Vuoden 2016 alle 20-vuotiaiden maailmanmestaruuskisoissa Bydgoszczissa Tortu oli 100 metrillä hopealla ajalla 10,24 s ja pikaviestissä seitsemäs. Alle 20-vuotiaiden EM-kilpailuissa Grossetossa 2017 Tortu voitti 100 metriä kultaa ajalla 10,73 s ja oli pikaviestissä hopealla.
Italian mestaruuden Tortu on voittanut 100 metrillä vuonna 2016 ajalla 10,32 s ja 200 metrillä vuonna 2023 ajalla 20,14 sekä sisäradoilla 60 metrillä vuonna 2020 ajalla 6,60.
Tortu juoksi 100 metrillä Italian ennätyksen 9,99 s Madridissa 22. kesäkuuta 2018. Edellinen ennätys oli Pietro Mennean vuonna 1979 juoksema 10,01 s.
Henkilökohtaiset ennätykset > Ulkoradat

| Matka | Aika | Paikka | Päivä |
| --- | --- | --- | --- |
| 100 m | 9,99 | Madrid | 22. kesäkuuta 2018 |
| 200 m | 20,10 | Eugene | 19. heinäkuuta 2022 |
Henkilökohtaiset ennätykset > Sisäradat

| Matka | Aika | Paikka | Päivä |
| --- | --- | --- | --- |
| 60 m | 6,58 | Ancona | 20. tammikuuta 2019 |
Hyvä pahaa rock’n’roll

| Hyvä pahaa rock’n’roll Raine Salo |
| --- | --- | --- |

Studioalbumin tiedot
 Äänitetty : 1982
 Julkaistu: 1982
 Tyylilaji: suomirock, uusi aalto
 Kesto: 36.49
 Levy-yhtiö: Johanna/P. Karhu Oy
Raine Salon muut julkaisut
|   | Hyvä pahaa rock’n’roll 1982 | Lasia & lumetta 1984 |
Hyvä pahaa rock’n’roll on suomalaisen Raine Salon debyyttialbumi. Se julkaistiin vuonna 1982 ja uudelleenjulkaistiin vuonna 2010. Vuonna 1987 Sata lasta levytti versionsa levyn nimikappaleesta.
Kappaleet

Sävellykset Raine Salo, paitsi missä toisin mainitaan; sanoitukset Raine Salo; sovitukset Holmgren, Heldan ja Salo.
Kappaleet > A-puoli

Hyvä pahaa rock’n’roll – 3.16
Viidakot – 2.46 (säv. Holmgren, Heldan, R. Salo)
Sirkusterapiaa – 1.53
Kone vastaa n – 2.49
Päät alaspäin – 2.23
Almu – 2.03
Kuka on kuka – 2.45
Kappaleet > B-puoli

Varkaat saa – 1.53
Painava pää – 3.00
Muurit – 2.46
Epäilys – 1.42
Kaksi viimeistä minuuttia – 5.45
Syksyyn – 3.48
Kappaleet > CD:n bonuskappaleet

Haaveita orkidean kidassa (Raine Salo Band)
Rajoilla (Raine Salo Band)
Kokoonpano

Äysä – basso
Holmgren – rummut
Sniffe – naisääni
Raine Salo – muut
Kokoonpano > CD:n bonusraidat

Satu Koho - kosketinsoittimet
Dile - basso
Muut

Jyrki Siukonen – assistentti
Kari Kalén – kansi
Etkös ole ihmisparka (albumi)

| Etkös ole ihmisparka 500 kg lihaa |
| --- | --- | --- |

Studioalbumin tiedot
 Äänitetty : heinä–elokuu 1982 Soundmix Studio, Oulu
 Julkaistu: 1982
 Tuottaja(t): Kauko Röyhkä
 Tyylilaji: pop rock
 Kesto: 31.05
 Levy-yhtiö: Mirror
500 kg lihaa:n muut julkaisut
|   | Etkös ole ihmisparka 1982 | Ruusumajassa 1986 |
Etkös ole ihmisparka on suomalaisen 500 kg lihaa -yhtyeen debyyttialbumi. Se julkaistiin vuonna 1982. Albumi sisältää sävellyksiä Uuno Kailaan, Yrjö Jylhän, Juhana Cajanuksen ja Antti Achreniuksen runoihin. Albumin nimi tulee Cajanuksen tunnetusta virrestä Etkös ole, ihmisparka, aivan arka (nykyisin virsi 612).
Kappaleet > A-puoli

Yö nummella – 2.27 (san. Yrjö Jylhä)
Tuomittu talo – 1.23 (san. Yrjö Jylhä)
Pallokentällä – 4.27 (san. Uuno Kailas)
Sumurun prinssi – 3.10 (san. Uuno Kailas)
Joutukaa, sielut – 3.21 (san. Antti Achrenius)
Talo – 1.27 (san. Uuno Kailas)
Kappaleet > B-puoli

Etkös ole ihmisparka, aivan arka – 2.45 (san. Juhana Cajanus)
Lokakuun sade – 2.38 (san. Yrjö Jylhä)
Siniselle vuorelle – 1.44 (san. Yrjö Jylhä)
Partaalla – 3.39 (san. Uuno Kailas)
Roger was dead and we tried to understand – 4.29
Kokoonpano

Maritta Kuula – laulu
Kauko Röyhkä – kitara, basso
Pupu Lihavisto – urut
Rukivehr A. Kivi – kitara, slide
Jari Lehtonen – rummut
Maito Koivisto – congat
Kokoonpano > Tuotanto

Kauko Röyhkä – tuottaja
Timo Tarvainen – äänittäjä
Ferrovie dello Stato Italiane

| Ferrovie dello Stato Italiane |
| --- | --- |

Yritysmuoto:  osakeyhtiö (S.p.A.)
Perustettu:  1905
Kotipaikka:   Rooma, Italia
Toiminta-alue:  Italia ja lähivaltiot
Toimiala:  joukkoliikenne, lähinnä rautatieliikenne
Tuotteet:  matkustaja- ja tavaraliikenne
Liikevaihto:   8 585 milj. € (2015)
Henkilöstö:   69 000 (2015)
Emoyhtiö:  FS
Tytäryhtiöt:  RFI, Trenitalia, ym.
Omistaja:  Italian valtio
Kotisivu:  fsitaliane.it
Infobox OKVirheellinen NIMI-arvo: 
Ferrovie dello Stato Italiane S.p.A. (FS) on Italian valtion rautatieyhtiö. FS omistaa muun muassa Italian rautateistä valtaosan omistavan ja sitä hallinnoivan Rete Ferroviaria Italiana- eli RFI-yhtiön, junaliikennettä harjoittavan Trenitalian, maan suurimmat rautatieasemat omistavan Grandi Stazioni -yhtiön sekä Busitalia - Sita Nord -linja-autoyhtiön.
FS-konsernin liikevaihto oli vuonna 2015 yhteensä 8,6 miljardia euroa. Konserniyhtiöiden palveluksessa oli noin 69 000 henkilöä.
Aiheesta muualla

Kuvia tai muita tiedostoja aiheesta Ferrovie dello Stato Italiane Wikimedia Commonsissa
Folkline

Vuosikymmentä aiemmin M/S Folkliner oli tunnettu nimellä M/S Stena Atlantica.
Oy Folkline Ab oli vuosina 1981–1985 toiminut suomalainen laivanvarustamo, joka harjoitti autolauttaliikennettä Pohjanlahden yli Kaskisista Ruotsin Gävleen kesäkausina 1982, 1983 ja 1984.
Aluksena oli Postipankin PSP-rahoituksen omistama ja siltä leasing-vuokrattu M/S Folkliner. Se oli Lindholmens Varvin Göteborgissa rakentama, vuonna 1966 käyttöön otettu 400 hyttipaikan ja sadan autopaikan peräporttialus, alkuperäiseltä nimeltään M/S Saga, sitten Stena Atlantica. Vuosina 1973–1976 se oli ollut Finnlinesin M/S Finnpartner ja 1976–1982 Olau Linen M/S Olau Finn.
Toiminta alkoi lupaavasti: ensimmäisenä kesänä 1982 jokaisella vuorolla oli keskimäärin 520 matkustajaa ja 120 autoa. Syksyllä 1982 Oy Folkline Ab järjesti yleisölle osakeannin korottaakseen osakepääomaansa, aluksi suunnattuna antina jossa jo yhtiötä omistaneet saivat yhtä osakettaan vastaan merkitä kaksi lisää. Seuraavana kesänä 1983 kuljetettujen matkustajien sekä henkilö- ja linja-autojen määrät kaksinkertaistuivat ja rekkaliikenne viisinkertaistui 32 000 tonnin rahtimäärään. Tästä huolimatta vuoden 1983 tilinpäätös näytti 1,7 miljoonaa markkaa tappiota ja yhteistappio kolmelta ensimmäiseltä toimintavuodelta oli 5,5 miljoonaa. Yhtiön 6,5 miljoonan markan osakepääomasta oli käytetty yli kaksi kolmasosaa, mikä tilintarkastajien mukaan olisi edellyttänyt jo keväällä 1984 selvitystilaan asettamista. Velkaa yhtiöllä oli tuolloin 9,4 miljoonaa markkaa. Suurimmiksi ongelmiksi nähtiin laivan liian pienet taxfree-myymälätilat ja kalliit operointikulut. Toimivampaa laivaa etsittiin eri maista tuloksetta, ja jo vuonna 1982 Folklineria yritettiin myydä pois tai edes vuokrata talvikaudeksi Kreikkaan.
Oy Folkline Ab haettiin konkurssiin elokuussa 1984, ja konkurssi julistettiin Närpiön käräjillä marraskuussa 1984. Pesäluettelon mukaan yhtiöllä oli tuolloin velkaa 14,7 miljoonaa, mutta varoja vain 1,5 miljoonaa. Suurimpia velkojia olivat vakuutusyhtiö Sampo (3,7 mmk), Merimies-Unioni (1 mmk), Merimieseläkekassa (0,8 mmk), Vaasan lääninverovirasto ja Kaskisten kaupunki. Lisäksi PSP-rahoitus vaati konkurssipesältä 32 miljoonaa markkaa seitsemäksi vuodeksi tehdyn leasingsopimuksen saamatta jääneistä vuokrista, ja sisaryhtiön Folkline Svenskan edustaja vaati 3,5 miljoonaa markkaa Ruotsin valtionpankilta saadun lainan maksamiseksi.
Folklinen omistajat perustivat pian KG-Line-varustamon, joka operoi Kaskisten ja Gävlen välistä reittiä kesäkausina 1986–1989 itse omistamallaan M/S Scandinavialla.
Aiheesta muualla

Oy Folkline Ab: yhtiöhistoriaa Pörssitiedossa
FC Stade Lausanne Ouchy

FC Stade-Lausanne Ouchy on sveitsiläinen jalkapalloseura Ouchysta, Lausannesta. Seura pelaa kaudella 2024–2025 Sveitsin toiseksi korkeimmalla sarjatasolla, jonne se putosi keväällä 2024 Sveitsin Superliigasta. Seuran kotikenttä on Stade Olympique de la Pontaise.
Aiheesta muualla

Seuran verkkosivusto
Fosforistit

Fosforistit (Fosforisterna) oli 1800-luvun alussa vaikuttanut ruotsalainen kirjallinen uusromanttinen suuntaus, jonka julkaisutoiminta keskittyi Uppsalassa vuodesta 1810 ilmestyneeseen Phosphoros-nimiseen kuukausilehteen. Suuntaus ja sen edustajat saivat nimensä lehden mukaan. Merkittävänä edustajana lehteen kirjoitti erityisesti Per Atterbom. Muita merkittäviä kirjoittajia olivat synkkiä kiihkeitä runoja kirjoittanut Per Elgström, klassikkokäännöksiä julkaissut Vilhelm Fredrik Palmblad ja kriitikko Lorenzo Hammarsköld, joka julkaisi myös runoja. Muita nimiä ovat Samuel Hedborn, Georg Ingelgren, Per Adolf Sondén, Carl Fredric Dahlgren, Arvid August Afzelius ja Johann Christian Friedrich Hæffner.
Akateemisissa piireissä lehteen ja sen kirjoittajiin suhtauduttiin huvittuneesti, mutta toisissa piireissä suuntaus sai kannattajia. Lehden julkaisijat saavuttivat kuitenkin tavoitteensa, kuten että he saivat osakseen huomiota, saivat murretuksi ranskalaisen kirjallisuusmaun yksinvallan ja saivat vauhtia ruotsalaiseen kirjallisuuteen.
Erämaa (albumi)

| Erämaa Tuure Kilpeläinen & Kaihon Karavaani |
| --- | --- | --- |

Studioalbumin tiedot
 Julkaistu: 12. syyskuuta 2011
 Tyylilaji: pop
 Kesto: 49.30
 Levy-yhtiö: Warner Music Finland
Listasijoitukset
  4. (8/2012)
Tuure Kilpeläisen & Kaihon Karavaanin muut julkaisut
| Valon pisaroita 2010 | Erämaa 2011 | Afrikan tähti 2012 |
Erämaa on Tuure Kilpeläisen viides studioalbumi. Se julkaistiin 12. syyskuuta 2011. Albumi myi kultaa marraskuussa 2011. Edelliseltä Valon pisaroita-levyltä poiketen kansikuvaan on nyt koko yhtye päässyt mukaan. Lisäksi yhtyeen jäsenet ovat tulleet Tuurelle tutuksi. Levyllä on vaikutteita rockista, iskelmästä, reggaesta ja lattarimusiikista.
Kappaleet

Suurin osa kappaleista on Tuure Kilpeläisen säveltämiä ja sanoittamia. Lisäksi Ajatuksen voima-kappaleen Tuure on tehnyt yhdessä Jarno Karjalaisen ja Aarne Riikosen kanssa, Tämä tie-kappaleen sanoitus on Tuure Kilpeläisen ja Inderjit Khalsan käsialaa ja Uskoton-kappaleen sävellys on Tuuren, Jarnon ja Rockan käsialaa. Sairasloma-kappaleen tekemiseen ovat Tuuren lisäksi osallistuneet Jarno, Rocka, Jiri ja Aarne.
Bonsaipuu – 4.48
Erämaa – 3.48
Ystävänpäivä – 4.16
Pelko pois – 4.17
Ajatuksen voima – 5.18
Tämä tie – 4.44
Yksinäisen miehen puku – 4.24
Tanssi minun kanssani – 3.53
Hamahelmisydän – 5.28
Uskoton – 4.20
Sairasloma – 4.14
Arvostelut

Soundi:
Aiheesta muualla

Erämaa discogs.com -sivustolla
Folklore Suomi Finland

Folklore Suomi Finland ry on Suomessa toimivien kansantanssi- ja kansanmusiikkialan merkittävimpien järjestöjen ja festivaalien yhteistyöelin. Yhdistys on perustettu vuonna 1991 palvelemaan jäsenjärjestöjään kansainvälisessä folklore-alan vaihtotoiminnassa.
Yhdistys edustaa Suomea alan kansainvälisissä järjestöissä CIOFF:ssa (Conseil International des Organisations de Festivals de Folklore et d'Arts Traditionnels), IOV:ssa (Internationale Organisation für Volkskunst) ja Nordlekissä (Yhteispohjoismainen kansantanssi- ja kansanmusiikkijärjestö) toimien näiden kansallisena komiteana.
Jäsenjärjestöt

Finlands Svenska Folkdansring
Finlands Svenska Spelmansförbund
Kalevan Nuorten Liitto
Kansantanssinuorten Liitto
Kanteleliitto
Karjalainen Nuorisoliitto
Kaustinen Folk Music Festival
Setlementtinuorten Liitto
Suomalaisen Kansantanssi-instituutin puolesta
Suomalaisen Kansantanssin Ystävät
Suomen Kansanmusiikkiliitto
Suomen Nuorisoseurojen Liitto
Aiheesta muualla

Folklore Suomi Finlandin kotisivu